*Projekts*

18. pielikums

Ministru kabineta

20\_\_. gada \_\_. \_\_\_\_\_

noteikumiem Nr. \_\_

**Zemes vienības daļas robežu plāns**

1. Zemes robežu plāna titullapā ir šāda informācija:

1.1. vārdi "Latvijas Republika";

1.2. nosaukums "Zemes vienības daļas robežu plāns";

1.3. zemes vienības daļas kadastra apzīmējums;

1.4. zemes vienības kadastra apzīmējums un adrese (ja vietējā pašvaldība piešķīrusi);

1.5. robežas noteikšanas datums (noteikšanas perioda gadījumā norāda tā beigu datumu) atbilstoši noteikšanas aktam, plāna mērogs;

1.6. zemes vienības daļas platība (hektāros);

1.7. lapas numurs;

1.8. uzraksts: "PLĀNS PARAKSTĪTS AR DROŠU ELEKTRONISKO PARAKSTU".

2. Robežu plāna grafiskā attēlojuma pusē ir šāda informācija:

2.1. zemes vienības daļas robeža un apvidū nostiprināti robežpunkti, to numuri. Zemes vienības daļas robežpunktus pieraksta šādi "z. v. d. 1";

2.2. koordinātu tīkla krustpunkti (norādot viena krustpunkta koordinātu skaitliskās vērtības (metros));

2.3. situācijas elementi (tai skaitā ēkas), pa kuriem noteikta robeža, un ēkas, kuras šķeļ (šķērso) robeža ((attēlo daļā – 10 mm aiz zemes vienības vai zemes vienības daļas robežas));

2.4. zemes vienības daļas kadastra apzīmējums;

2.5. koordinātu sistēmas nosaukums un projekcijas mēroga koeficients;

2.6. attālums starp apvidū nostiprinātiem robežpunktiem (metros ar precizitāti līdz centimetram) bez projekcijas mēroga labojumiem. Attālumus norāda plāna grafiskajā daļā vai apkopo tabulā, kurā norāda robežpunktu numurus. Apvidū nenostiprināto robežpunktu numurus atzīmē ar "\*";

2.7. ar lielajiem alfabēta burtiem un virziena bultiņām attēlo robežojošo zemes vienību maiņas vietas un sastāda robežojošo zemes vienību sarakstu (norādot to kadastra apzīmējumus un adresi (ja ir) vai īpašuma nosaukumu (ja ir));

2.8. zemes vienības daļas platība (hektāros);

2.9. zemes vienības daļas izvietojuma shēma, kurā norāda zemes vienības atrašanās vietu un zemes vienības daļas izvietojuma shēmu zemes vienībā;

2.10. plāna mērogs, kā arī atsevišķi plāna fragmentu iznesumu mērogi (ja ir);

2.11. lapas apakšā – sadaļa, kurā norādīts:

2.11.1. plāna nosaukums, zemes vienības kadastra apzīmējums, plāna mērogs un lapas numurs;

2.11.2. mērnieka vārds, uzvārds, sertifikāta numurs;

2.11.3. uzraksts: "Plāns sagatavots atbilstoši Ministru kabineta \_\_ \_\_\_\_\_\_\_ noteikumiem Nr. \_\_ "Zemes kadastrālās uzmērīšanas noteikumi".

PARAUGS





Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs